Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Az 1996. évi XXI. törvény és az Országos Területfejlesztési Koncepció 1998-as elfogadása óta
Paragraph Index: 3211

6. Oktatáspolitika Az oktatás szerepe meghatározó a térségi fejlõdésben. Az oktatás, képzés szerkezetének helyitérségi gazdasági igényekhez történõ igazítása, a népesség képzettségi szintjének emelése növeli az egyes térségek versenyképességét, javítja a foglalkoztatottságot. Az oktatás, mint alapvetõ társadalmi szolgáltatás egyenlõ esélyû hozzáférhetõségének javítása, döntõ szerepû az életszínvonal térségi különbségeinek mérséklésében. Az ország térszerkezetének modernizálásában, a térségi fejlesztésben, továbbá a K+F-háttér illetve az innovációk terjedése szempontjából kiemelt szerepe van a felsõoktatási kutatóhelyeknek. Az oktatáspolitikai célok megvalósítása során a többi „humán” ágazattal való szoros együttmûködés nagyon fontos a térségi fejlõdés érdekében. – Az alapfokú oktatás ellátási problémái a településrendszerrel vannak összefüggésben. Az aprófalvas térségekben a csökkenõ gyereklétszám miatt egyre nehezebb az óvodák, általános iskolák fenntartása. Ugyanakkor különösen a magas arányú cigány népességgel rendelkezõ vidékies térségekben az oktatási rendszer fejlesztése elõtt kihívások állnak: egyrészrõl a növekvõ mennyiségi igény, másrészrõl a cigány gyermekek társadalmi integrációjával összefüggõ szocializációs feladatok. Ezekben a térségekben a szolgáltatások hozzáférhetõségét a falugondnoki hálózat fejlesztésével, a kistérségi együttmûködés erõsítésével, iskolabuszok és innovatív megoldások támogatásával kell javítani (pl. utazó pedagógusi hálózat). A térségek önmagukra találásának, fejlõdési lehetõségeik felismerésének a legjobb eszköze a helyi identitást és hagyományokat is erõsítõ oktatás. Ezért fontos, hogy az alapfokú képzésben nagyobb helyet kapjanak a helyi-regionális identitástudatot erõsítõ helyi-térségi ismeretek. – A középiskolai ellátás kapacitásainak, infrastrukturális (különösen az infokommunikációs infrastruktúra) feltételeinek, a továbbtanulásra való felkészítés hatékonyságának javítása elsõsorban a külsõ és belsõ perifériákra, elmaradott térségekben fontos. Itt ugyanis a középiskolai kapacitások hiányosak, a továbbtanulási mutatók a legrosszabbak. Az elsõsorban kistérségi szinten jelentkezõ térségi esélykülönbségek mérsékléséhez hozzátartozik a kollégiumi ellátás feltételrendszerének javítása is. – A szakképzés területén a szakképzési programok gazdasági igényekhez való igazítása, a vállalkozásokkal közösen megvalósítandó képzési programok kifejlesztése a legfontosabb feladat. A leszakadó térségek gondjait nagymértékben oldhatja népességük képzettségének a helyi igényekhez illeszkedõ átalakítása, színvonalának emelése. A gazdaságilag fejlett térségekben jelentõs szakemberhiány van, amely gátja a további fejlesztéseknek. Az iskolarendszerû szakképzés mellett nagyobb hangsúlyt kell helyezni az élethosszig tartó tanulás elvének érvényesítése érdekében a felnõttképzési programok kialakítására, illetve az e-learning feltételeinek megteremtésére és az ehhez szükséges intézményrendszer fejlesztésére. – A Budapest-vidék különbség elsõsorban az oktatás legfelsõ szintjén jelentkezik. Ezért fontos a regionális tudásközpontok megerõsítése, infrastrukturális fejlesztése, az igényekhez igazodó képzési kínálat kialakítása, a vállalkozásokkal és a K+F szektorral való együttmûködés fejlesztése. Szükséges a szervezetileg megvalósult felsõoktatási integráció tartalommal való megtöltése, több egyetem közös regionális képzéseinek kialakítása.

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes